               COMISIA EUROPEANĂ
            Bruxelles, 17.11.2017
            COM(2017) 666 final
            2017/0300(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Comitetului mixt UE-Elveția cu privire la o revizuire tehnică a acordului privind asigurarea generală directă, alta decât asigurarea de viață

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care urmează să fie adoptată în numele Uniunii în cadrul Comitetului mixt UE-Elveția în legătură cu adoptarea preconizată a unei decizii cu privire la o revizuire tehnică a acordului privind asigurarea generală directă, alta decât asigurarea de viață (denumită în continuare „actul avut în vedere”).

               2.Context

               2.1.Acordul

               Acordul dintre Comunitatea Economică Europeană și Confederația Elvețiană privind asigurarea generală directă, alta decât asigurarea de viață (denumit în continuare „acordul”) își propune să ofere condiții specifice pentru sucursalele elvețiene ale asigurătorilor care își desfășoară activitatea în UE și invers. În special, în temeiul acordului, o sucursală elvețiană în UE va continua să se supună cerințelor elvețiene privind solvabilitatea, plasând astfel aceste activități sub aceleași condiții ca cele din Elveția. Acordul a intrat în vigoare la 1 ianuarie 1993.

               2.2.Comitetul mixt UE-Elveția

               Prin acord se instituie un comitet mixt alcătuit din reprezentanți ai Elveției și reprezentanți ai Uniunii Europene (denumit în continuare „Comitetul mixt UE-Elveția”). Deciziile sale sunt adoptate de comun acord (articolul 37). În temeiul articolului 39 și al articolului 40 alineatul (3) din acord, Comitetul mixt UE-Elveția poate modifica anexele și protocoalele la acord.

               2.3.Actul avut în vedere al Comitetului mixt UE-Elveția

               Comitetul mixt UE-Elveția urmează să adopte actul avut în vedere, anexat la propunerea de decizie a Consiliului. Comisia speră să fie în măsură să prezinte acest act Comitetului mixt în cel mai scurt timp posibil.

               Scopul actului avut în vedere este de a modifica anexele și protocoalele la acord pentru a include următoarele modificări:

               ·adaptarea la noile regimuri de solvabilitate bazate pe riscuri din UE (Directiva 2009/138/CE - Solvabilitate II) și Elveția (testul elvețian de solvabilitate - Swiss Solvency Test sau SST). Directiva Solvabilitate II a intrat în vigoare la 1 ianuarie 2016, iar SST a intrat în vigoare după intrarea în vigoare a acordului. Actualizarea acordului cu privire la acest aspect asigură faptul că organismele de supraveghere din Elveția și din UE aplică aceste cadre modernizate în cadrul acordului, așa cum se întâmplă în cazul asigurătorilor care nu fac obiectul acordului. Acesta este principalul motiv al prezentei revizuiri tehnice;

               ·actualizarea listei formelor juridice acceptabile ale statelor membre din anexa III. Aceasta este relevantă în special pentru statele care au aderat la UE după revizuirea anterioară. Comisia intenționează să folosească lista formelor juridice ale întreprinderilor de asigurare generală prevăzute de anexa III la Directiva Solvabilitate II;

               ·actualizarea cursului de schimb euro-franc elvețian pentru a reflecta cursul de schimb actual.

               3.Poziția care urmează să fie adoptată în numele Uniunii Europene

               Este necesar să se stabilească poziția care urmează să fie adoptată în numele Uniunii în cadrul Comitetului mixt UE-Elveția privind actul avut în vedere, întrucât acesta va fi obligatoriu pentru Uniune.

               Actul avut în vedere se limitează la o revizuire tehnică a acordului existent. Acesta este în concordanță cu dispozițiile actuale privind tratamentul aplicat sucursalelor în temeiul Directivei 2009/138/CE. Scopul său este să evite dubla supraveghere de reglementare a sucursalelor de către țara gazdă și țara de origine. În plus, potrivit evaluării Comisiei, regimul de supraveghere din Elveția este echivalent cu regimul din UE în temeiul Directivei 2009/138/CE.

               Motivele pentru sprijinirea revizuirii tehnice a acordului sunt următoarele:

               ·ambele jurisdicții își vor putea utiliza cadrele de solvabilitate modernizate în cadrul acordului. Regimurile de solvabilitate din Uniune și din Elveția au fost într-adevăr modificate din 2001. Revizuirea va conduce la supraveghere pe baza aceluiași cadru de solvabilitate bazat pe riscuri modernizat, atât în cadrul, cât și în afara acordului, în beneficiul asigurătorilor din ambele jurisdicții;

               ·lista formelor juridice acceptabile pentru statele membre, prevăzută în acord, va fi actualizată pentru a include, în special, formele juridice acceptabile pentru acele state membre care au aderat la Uniune începând cu anul 2001;

               ·cursul de schimb euro-franc elvețian va reflecta cursul de schimb actual.

               Autoritățile din UE și din Elveția au efectuat un studiu cantitativ, bazându-se și pe datele primite de la Autoritatea Europeană de Asigurări și Pensii Ocupaționale (EIOPA), care a analizat asigurătorii ce utilizează în prezent acordul în ambele părți, precum și volumul de activitate implicat. Studiul concluzionează că un număr suficient de asigurători din UE și din Elveția utilizează acordul într-o măsură suficientă pentru ca acesta să fie considerat reciproc avantajos și pentru ca menținerea sa să fie considerată oportună.

               Comisia a consultat statele membre, care nu s-au opus revizuirilor propuse.

               4.Temeiul juridic

               4.1.Temeiul juridic procedural

               4.1.1.Principii

               Articolul 218 alineatul (9) din TFUE prevede ca stabilirea „pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului” să facă obiectul unei decizii.

               Noțiunea de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt incluse, de asemenea, instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  1
               .

               4.1.2.Aplicarea la cazul de față

               Comitetul mixt UE-Elveția este un organism instituit printr-un acord.

               Actul pe care Comitetul mixt UE-Elveția este invitat să îl adopte este un act cu efecte juridice. Actul avut în vedere va fi obligatoriu în temeiul dreptului internațional, în conformitate cu articolul 39 din acord. Actul avut în vedere nu completează și nu modifică cadrul instituțional al acordului.

               Temeiul juridic procedural al deciziei propuse este, prin urmare, articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul de față

               Obiectul principal și conținutul actului avut în vedere se referă la actualizarea anexelor și a protocoalelor la acord și la stabilirea compatibilității cu acordul a legislației interne a părților contractate, ceea ce elimină dublarea sarcinilor de supraveghere. Pe această bază, actul avut în vedere va sprijini furnizarea bilaterală de servicii de asigurare generală între cele două jurisdicții.

               Temeiul juridic material al deciziei propuse este, prin urmare, articolul 207 din TFUE.

               4.3.Concluzie

               Temeiul juridic al deciziei propuse ar trebui să fie articolul 207 coroborat cu articolul 218 alineatul (9) din TFUE.

               2017/0300 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Comitetului mixt UE-Elveția cu privire la o revizuire tehnică a acordului privind asigurarea generală directă, alta decât asigurarea de viață

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul dintre Comunitatea Economică Europeană și Confederația Elvețiană privind asigurarea generală directă, alta decât asigurarea de viață (denumit în continuare „acordul”) a fost încheiat de Uniune prin Decizia 91/370/CEE
                  2
                a Consiliului și a intrat în vigoare la 1 ianuarie 1993.

               (2)În temeiul articolului 39 și al articolului 40 alineatul (3) din acord, Comitetul mixt UEElveția poate modifica anexele și protocoalele la acord.

               (3)Comitetul mixt UE-Elveția a adoptat, la 18 iulie 2001, Decizia nr. 1/2001
                  3
                de modificare a anexelor și a protocoalelor la acord și de constatare a compatibilității cu acordul a legislației interne a părților contractante.

               (4)În cadrul reuniunii sale următoare, Comitetul mixt UE-Elveția urmează să adopte o decizie privind o revizuire tehnică a acordului.

               (5)Este oportun să se stabilească poziția care urmează să fie adoptată în numele Uniunii în cadrul Comitetului mixt UE-Elveția cu privire la modificările anexelor și protocoalelor la acord și compatibilitatea legislației naționale cu acordul, întrucât decizia va fi obligatorie pentru Uniune.

               (6)Regimurile de solvabilitate din Uniune și din Elveția au fost modificate din 2001. Prin urmare, este necesar să se actualizeze regimul de solvabilitate prevăzut în acord în vederea alinierii sale la regimurile care sunt în vigoare în prezent în Uniune și în Elveția.

               (7)Cursul de schimb euro-franc elvețian ar trebui modificat pentru a reflecta cursul de schimb actual,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt UEElveția cu privire la revizuirea tehnică propusă a acordului privind asigurarea generală directă, alta decât asigurarea de viață se bazează pe proiectul de decizie a Comitetului mixt UEElveția anexat la prezenta decizie.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)
                  Cauza C-399/12, Germania/Consiliul (OIV), ECLI:EU:C:2014:2258, punctele 61-64.

                     (2)
                  Decizia 91/370/CEE a Consiliului din 20 iunie 1991 privind încheierea acordului între Comunitatea Economică Europeană și Confederația Elvețiană privind asigurarea generală directă (JO L 205, 27.7.1991, p. 2).

                     (3)
                  Decizia nr. 1/2001 a Comitetului mixt UE-Elveția din 18 iulie 2001 de modificare a anexelor și a protocoalelor la Acordul dintre Comunitatea Economică Europeană și Confederația Elvețiană privind asigurarea generală directă, alta decât asigurarea de viață și de constatare a compatibilității cu acordul a legislației interne a părților contractante (JO L 291, 8.11.2001, p. 52).

    ---documentbreak---

               COMISIA EUROPEANĂ
            Bruxelles,17.11.2017
            COM(2017) 666 final
            ANEXĂ
            la
            propunerea de Decizie a Consiliului
            privind poziția care urmează să fie adoptată în numele Uniunii Europene în cadrul Comitetului mixt UE-Elveția cu privire la o revizuire tehnică a acordului privind asigurarea generală directă, alta decât asigurarea de viață

               ANEXĂ

                  DECIZIA COMITETULUI MIXT UE-ELVEȚIA
                  1

                  de modificare a anexelor și a protocoalelor la Acordul dintre Comunitatea Economică Europeană și Confederația Elvețiană privind asigurarea generală directă, alta decât asigurarea de viață și de constatare a compatibilității cu acordul a legislației interne a părților contractante

               COMITETUL MIXT UE-ELVEȚIA,

               având în vedere articolul 39 și articolul 40 alineatul (3) din Acordul dintre Comunitatea Economică Europeană și Confederația Elvețiană privind asigurarea generală directă, alta decât asigurarea de viață (denumit în continuare „acordul”),

               Având în vedere Decizia nr. 1/2001 a Comitetului mixt CE-Elveția,

               întrucât:

               (1)Noi state membre au aderat la Uniune și aderarea acestora impune anumite modificări de ordin tehnic ale anexei III la acord.

               (2)Anumite dispoziții legislative adoptate de Uniune și de Elveția impun o modificare a protocoalelor și a anexelor la acord.

               (3)În urma examinării, anumite dispoziții legislative adoptate de Elveția nu impun o modificare a acordului.

               (4)Ca urmare a dispozițiilor legislative adoptate de Confederația Elvețiană și de Uniune între 18 iulie 2001 și [data semnării deciziei] și pentru a ține seama de aderarea noilor state membre la Uniunea Europeană,

               ADOPTĂ PREZENTA DECIZIE:

               Articolul 1

               Acordul se modifică după cum urmează:

               (1)Valoarea de schimb între EUR și CHF în sensul tuturor anexelor și protocoalelor se stabilește la 1 EUR = 1,14 CHF.

               (2)Protocolul nr. 1 la acord se modifică după cum urmează:

               (a)Articolul 1 se înlocuiește cu următorul text:

               „Articolul 1

               Definiția marjei de solvabilitate

               Marja de solvabilitate pentru întreprinderile al căror sediu social se află pe teritoriul Uniunii este cerința de capital de solvabilitate prevăzută la articolele 100 și 101 din Directiva 2009/138/CE a Parlamentului European și a Consiliului* (denumită în continuare „Directiva Solvabilitate 2”), astfel cum a fost modificată prin Directiva 2014/51/UE a Parlamentului European și a Consiliului** (denumită în continuare „Directiva Omnibus 2”).

               Marja de solvabilitate pentru întreprinderile al căror sediu social se află pe teritoriul Confederației Elvețiene este capitalul-țintă (Zielkapital), care este definit, împreună cu conceptele aferente, drept evaluarea activelor și pasivelor și capitalul purtător de risc (Risikotragendes Kapital) din testul elvețian de solvabilitate (SST) din Versicherungsaufsichtsgesetz*** („Legea privind supravegherea asigurărilor”) și Aufsichtsverordnung**** („Ordonanța privind supravegherea asigurărilor”).

               _____________________________________________________________

               *Directiva 2009/138/CE a Parlamentului European și a Consiliului din 25 noiembrie 2009 privind accesul la activitate și desfășurarea activității de asigurare și de reasigurare (JO L 335, 17.12.2009, p. 1).

               **Directiva 2014/51/UE a Parlamentului European și a Consiliului din 16 aprilie 2014 de modificare a Directivelor 2003/71/CE și 2009/138/CE și a Regulamentelor (CE) nr. 1060/2009, (UE) nr. 1094/2010 și (UE) nr. 1095/2010 în ceea ce privește competențele Autorității europene de supraveghere (Autoritatea Europeană de Asigurări și Pensii Ocupaționale) și ale Autorității europene de supraveghere (Autoritatea Europeană pentru Valori Mobiliare și Piețe) (JO L 153, 22.5.2014, p. 1).

               ***Versicherungsaufsichtsgesetz, SR 961.01.

               ****Aufsichtsverordnung, SR 961.011.”.

               (b)Articolul 2 se elimină.

               (c)Articolul 3 se înlocuiește cu următorul text:

               „Articolul 3

               Definiția fondului de garantare

               Fondul de garantare pentru întreprinderile al căror sediu social se află pe teritoriul Uniunii este cerința de capital minim prevăzută la articolele 128 și 129 din Directiva Solvabilitate 2, astfel cum a fost modificată prin Directiva Omnibus 2.

               Fondul de garantare pentru întreprinderile al căror sediu social se află pe teritoriul Confederației Elvețiene este capitalul minim (cel mai scăzut nivel de intervenție) din testul elvețian de solvabilitate.”.

               (d)Articolul 4 se elimină.

               (3)Lista formelor juridice acceptabile din partea B a anexei III la acord ar trebui înlocuită cu lista din partea A a anexei III la Directiva 2009/138/CE a Parlamentului European și a Consiliului
                  2
               .

               Articolul 2

               Următoarele acte ale Uniunii sunt compatibile cu acordul:

               –Directiva 2009/138/CE („Solvabilitate 2”), astfel cum a fost modificată prin Directiva 2014/51/UE a Parlamentului European și a Consiliului („Omnibus 2”)
                  3
               ;

               –Regulamentul delegat nr. 2015/35 al Comisiei, în versiunea publicată în Jurnalul Oficial al Uniunii Europene din 17 ianuarie 2015
                  4
               ;

               –Regulamentul de punere în aplicare (UE) 2015/460 al Comisiei privind aprobarea unui model intern, în versiunea publicată în Jurnalul Oficial al Uniunii Europene din 20 martie 2015
                  5
               ;

               –Regulamentul de punere în aplicare (UE) 2015/462 al Comisiei privind procedurile pentru aprobarea de către autoritățile de supraveghere a înființării de vehicule investiționale, pentru cooperarea și schimbul de informații dintre autoritățile de supraveghere în ceea ce privește vehiculele investiționale, precum și pentru stabilirea formatelor și a modelelor care trebuie utilizate pentru raportarea de informații de către vehiculele investiționale, în versiunea publicată în Jurnalul Oficial al Uniunii Europene din 20 martie 2015
                  6
               ;

               –Regulamentul de punere în aplicare (UE) 2015/461 al Comisiei privind procesul de ajungere la o decizie comună cu privire la cererea de utilizare a unui model intern al grupului, în versiunea publicată în Jurnalul Oficial al Uniunii Europene din 20 martie 2015
                  7
               ;

               –Regulamentul de punere în aplicare (UE) 2015/498 al Comisiei privind aprobarea de către autoritățile de supraveghere a utilizării unor parametri specifici întreprinderii, în versiunea publicată în Jurnalul Oficial al Uniunii Europene din 25 martie 2015
                  8
               ;

               –Regulamentul de punere în aplicare (UE) 2015/500 al Comisiei privind procedurile care trebuie urmate pentru aprobarea de către autoritățile de supraveghere a aplicării unei prime de echilibrare, în versiunea publicată în Jurnalul Oficial al Uniunii Europene din 25 martie 2015
                  9
               ;

               –Regulamentul de punere în aplicare (UE) 2015/499 al Comisiei privind procedurile care trebuie folosite pentru aprobarea utilizării elementelor fondurilor proprii auxiliare, în versiunea publicată în Jurnalul Oficial al Uniunii Europene din 25 martie 2015
                  10
               ;

               –Decizia delegată (UE) 2015/1602 a Comisiei privind echivalența regimului prudențial și de solvabilitate pentru întreprinderile de asigurare și de reasigurare aflat în vigoare în Elveția, în versiunea publicată în Jurnalul Oficial al Uniunii Europene din 24 septembrie 2015
                  11
               ;

               –Decizia delegată (UE) 2015/2290 a Comisiei privind echivalența temporară a regimurilor de solvabilitate în vigoare în Australia, Bermuda, Brazilia, Canada, Mexic și Statele Unite, în versiunea publicată în Jurnalul Oficial al Uniunii Europene din 9 decembrie 2015
                  12
               ;

               –Regulamentul delegat (UE) 2016/467 al Comisiei de modificare a Regulamentului delegat (UE) 2015/35 în ceea ce privește dispozițiile referitoare la calcularea cerințelor de capital pentru mai multe categorii de active deținute de societățile de asigurare și reasigurare, în versiunea publicată în Jurnalul Oficial al Uniunii Europene din 1 aprilie 2016
                  13
               ;

               –Regulamentul de punere în aplicare (UE) 2015/2011 al Comisiei privind listele administrațiilor regionale și autorităților locale față de care sunt deținute expuneri ce trebuie tratate ca expuneri față de administrația centrală în conformitate cu Directiva 2009/138/CE, în versiunea publicată în Jurnalul Oficial al Uniunii Europene din 12 noiembrie 2015
                  14
               ;

               –Regulamentul de punere în aplicare (UE) 2015/2016 al Comisiei privind indicele acțiunilor pentru ajustarea simetrică a cerințelor standard de capital propriu, în versiunea publicată în Jurnalul Oficial al Uniunii Europene din 12 noiembrie 2015
                  15
               ;

               –Regulamentul de punere în aplicare (UE) 2015/2017 al Comisiei privind factorii ajustați de calculare a cerinței de capital pentru riscul de modificare a ratei de schimb valutar în cazul monedelor raportate la euro, în versiunea publicată în Jurnalul Oficial al Uniunii Europene din 12 noiembrie 2015
                  16
               ;

               –Regulamentul de punere în aplicare (UE) 2015/2013 al Comisiei privind deviațiile standard aplicabile sistemelor de egalizare a riscurilor de sănătate, în versiunea publicată în Jurnalul Oficial al Uniunii Europene din 12 noiembrie 2015
                  17
               ;

               –Regulamentul de punere în aplicare (UE) 2015/2014 al Comisiei privind procedurile și machetele pentru transmiterea informațiilor către supraveghetorul grupului și pentru procedura de schimb de informații între autoritățile de supraveghere, în versiunea publicată în Jurnalul Oficial al Uniunii Europene din 12 noiembrie 2015
                  18
               ;

               –Regulamentul de punere în aplicare (UE) 2015/2012 al Comisiei privind procedurile de luare a deciziilor de stabilire, calculare și eliminare a majorărilor de capital, în versiunea publicată în Jurnalul Oficial al Uniunii Europene din 12 noiembrie 2015
                  19
               ;

               –Regulamentul de punere în aplicare (UE) 2015/2015 al Comisiei privind procedurile de evaluare a evaluărilor externe ale creditului, în versiunea publicată în Jurnalul Oficial al Uniunii Europene din 12 noiembrie 2015
                  20
               ;

               –Decizia delegată (UE) 2016/310 a Comisiei privind echivalența regimului de solvabilitate pentru întreprinderile de asigurare și de reasigurare aflat în vigoare în Japonia, în versiunea publicată în Jurnalul Oficial al Uniunii Europene din 4 martie 2016
                  21
               ;

               –Decizia delegată (UE) 2016/309 a Comisiei privind echivalența regimului de supraveghere pentru întreprinderile de asigurare și de reasigurare aflat în vigoare în Bermuda și de modificare a Deciziei delegate (UE) 2015/2290 a Comisiei, în versiunea publicată în Jurnalul Oficial al Uniunii Europene din 4 martie 2016
                  22
               ;

               –Regulamentul de punere în aplicare (UE) 2015/2450 al Comisiei - raportare de supraveghere: machetele pentru transmiterea informațiilor către autoritățile de supraveghere, în versiunea publicată în Jurnalul Oficial al Uniunii Europene din 31 decembrie 2015
                  23
               ;

               –Regulamentul de punere în aplicare (UE) 2015/2452 al Comisiei - raportul privind solvabilitatea și situația financiară, în versiunea publicată în Jurnalul Oficial al Uniunii Europene din 31 decembrie 2015
                  24
               ;

               –Regulamentul de punere în aplicare (UE) 2015/2451 al Comisiei - raportare de către autoritățile de supraveghere, în versiunea publicată în Jurnalul Oficial al Uniunii Europene din 31 decembrie 2015
                  25
               ;

               –Regulamentul de punere în aplicare (UE) 2016/165 al Comisiei privind calcularea rezervelor tehnice și a fondurilor proprii de bază în vederea raportării cu date de referință cuprinse între 1 ianuarie și 30 martie 2016, în versiunea publicată în Jurnalul Oficial al Uniunii Europene din 9 februarie 2016
                  26
               ;

               –Regulamentul de punere în aplicare (UE) 2016/869 al Comisiei privind calcularea rezervelor tehnice și a fondurilor proprii de bază în vederea efectuării raportării ce vizează datele de referință cuprinse între 31 martie și 29 iunie 2016, în versiunea publicată în Jurnalul Oficial al Uniunii Europene din 3 iunie 2016
                  27
               ;

               –Regulamentul de punere în aplicare (UE) 2016/1376 al Comisiei privind calcularea rezervelor tehnice și a fondurilor proprii de bază în vederea efectuării raportării ce vizează datele de referință cuprinse între 30 iunie și 29 septembrie 2016, în versiunea publicată în Jurnalul Oficial al Uniunii Europene din 18 august 2016
                  28
               ;

               –Regulamentul de punere în aplicare (UE) 2016/1630 al Comisiei privind procedurile pentru aplicarea măsurii tranzitorii pentru submodulul „risc de devalorizare a acțiunilor”, în versiunea publicată în Jurnalul Oficial al Uniunii Europene din 10 septembrie 2016
                  29
               ;

               –Regulamentul de punere în aplicare (UE) 2016/1800 al Comisiei privind clasificarea evaluărilor de credit ale instituțiilor externe de evaluare a creditului pe o scară obiectivă a nivelurilor de calitate a creditului, în versiunea publicată în Jurnalul Oficial al Uniunii Europene din 12 octombrie 2016
                  30
               ;

               –Regulamentul de punere în aplicare (UE) 2016/1868 al Comisiei de modificare și rectificare a Regulamentului de punere în aplicare (UE) 2015/2450 privind machetele pentru transmiterea informațiilor către autoritățile de supraveghere, în versiunea publicată în Jurnalul Oficial al Uniunii Europene din 21 octombrie 2016
                  31
               ;

               –Regulamentul de punere în aplicare (UE) 2016/1976 al Comisiei de stabilire a informațiilor tehnice pentru calcularea rezervelor tehnice și a fondurilor proprii de bază în vederea efectuării raportării ce vizează datele de referință cuprinse între 30 septembrie și 30 decembrie 2016, în versiunea publicată în Jurnalul Oficial al Uniunii Europene din 16 noiembrie 2016
                  32
               ;

               –Regulamentul de punere în aplicare (UE) 2017/309 al Comisiei de stabilire a informațiilor tehnice pentru calcularea rezervelor tehnice și a fondurilor proprii de bază în vederea efectuării raportării ce vizează datele de referință cuprinse între 31 decembrie 2016 și 30 martie 2017, în versiunea publicată în Jurnalul Oficial al Uniunii Europene din 28 februarie 2017
                  33
               ;

               –Regulamentul de punere în aplicare (UE) 2017/812 al Comisiei de stabilire a informațiilor tehnice pentru calcularea rezervelor tehnice și a fondurilor proprii de bază în vederea efectuării raportării ce vizează datele de referință cuprinse între 31 martie și 29 iunie 2017, în versiunea publicată în Jurnalul Oficial al Uniunii Europene din 18 mai 2017
                  34
               ;

               –Regulamentul delegat (UE) 2017/1542 al Comisiei de modificare a Regulamentului delegat (UE) 2015/35 în ceea ce privește calcularea cerințelor de capital reglementat pentru anumite categorii de active deținute de societățile de asigurare și reasigurare (societăți de infrastructură), în versiunea publicată în Jurnalul Oficial al Uniunii Europene din 14 septembrie 2017
                  35
               ;

               –Regulamentul de punere în aplicare (U E) 2017/1421 al Comisiei de stabilire a informațiilor tehnice pentru calcularea rezervelor tehnice și a fondurilor proprii de bază în vederea efectuării raportării ce vizează datele de referință cuprinse între 30 iunie și 29 septembrie 2017 în conformitate cu Directiva 2009/138/CE a Parlamentului European și a Consiliului privind accesul la activitate și desfășurarea activității de asigurare și de reasigurare, în versiunea publicată în Jurnalul Oficial al Uniunii Europene din 14 septembrie 2017
                  36
               ;

               Următoarele dispoziții legislative ale Confederației Elvețiene sunt compatibile cu acordul:

               –Legea privind supravegherea asigurărilor (SR 961.01)
                  37
               ;

               –Ordonanța privind supravegherea asigurărilor (SR 961.011)
                  38
               ;

               Adoptată la XX, […].

                     Pentru Comitetul mixt,

                     Președintele
                     […]

                     (1)
                  Anterior Comitetul mixt CE-Elveția.

                     (2)

                        Directiva 2009/138/CE a Parlamentului European și a Consiliului din 25 noiembrie 2009 privind accesul la activitate și desfășurarea activității de asigurare și de reasigurare (Solvabilitate II), (JO L 335, 17.12.2009, p. 1)

                     (3)
                  Directiva 2014/51/UE a Parlamentului European și a Consiliului din 16 aprilie 2014 de modificare a Directivelor 2003/71/CE și 2009/138/CE și a Regulamentelor (CE) nr. 1060/2009, (UE) nr. 1094/2010 și (UE) nr. 1095/2010 în ceea ce privește competențele Autorității europene de supraveghere (Autoritatea Europeană de Asigurări și Pensii Ocupaționale) și ale Autorității europene de supraveghere (Autoritatea Europeană pentru Valori Mobiliare și Piețe) (JO L 153, 22.5.2014, p. 1).

                     (4)

                        Regulamentul delegat (UE) 2015/35 al Comisiei din 10 octombrie 2014 de completare a Directivei 2009/138/CE a Parlamentului European și a Consiliului privind accesul la activitate și desfășurarea activității de asigurare și de reasigurare (Solvabilitate II) (JO L 12, 17.1.2015, p. 1).

                     (5)
                  Regulamentul de punere în aplicare (UE) 2015/460 al Comisiei din 19 martie 2015 privind aprobarea unui model intern (JO L 76, 20.3.2015, p. 13).

                     (6)
                  Regulamentul de punere în aplicare (UE) 2015/462 al Comisiei din 19 martie 2015 privind procedurile pentru aprobarea de către autoritățile de supraveghere a înființării de vehicule investiționale, pentru cooperarea și schimbul de informații dintre autoritățile de supraveghere în ceea ce privește vehiculele investiționale, precum și pentru stabilirea formatelor și a modelelor care trebuie utilizate pentru raportarea de informații de către vehiculele investiționale (JO L 76, 20.3.2015, p. 23).

                     (7)
                  Regulamentul de punere în aplicare (UE) 2015/461 al Comisiei din 19 martie 2015 privind procesul de ajungere la o decizie comună cu privire la cererea de utilizare a unui model intern al grupului (JO L 76, 20.3.2015, p. 19).

                     (8)
                  Regulamentul de punere în aplicare (UE) 2015/498 al Comisiei din 24 martie 2015 privind aprobarea de către autoritățile de supraveghere a utilizării unor parametri specifici întreprinderii (JO L 79, 25.3.2015, p. 8).

                     (9)
                  Regulamentul de punere în aplicare (UE) 2015/500 al Comisiei din 24 martie 2015 privind procedurile care trebuie urmate pentru aprobarea de către autoritățile de supraveghere a aplicării unei prime de echilibrare (JO L 79, 25.3.2015, p. 18).

                     (10)
                  Regulamentul de punere în aplicare (UE) 2015/499 al Comisiei din 24 martie 2015 privind procedurile care trebuie folosite pentru aprobarea utilizării elementelor fondurilor proprii auxiliare (JO L 79, 25.3.2015, p. 12).

                     (11)
                  Decizia delegată (UE) 2015/1602 a Comisiei din 5 iunie 2015 privind echivalența regimului prudențial și de solvabilitate pentru întreprinderile de asigurare și de reasigurare aflat în vigoare în Elveția (JO L 248, 24.9.2015, p. 95).

                     (12)
                  Decizia delegată (UE) 2015/2290 a Comisiei din 12 iunie 2015 privind echivalența temporară a regimurilor de solvabilitate în vigoare în Australia, Bermuda, Brazilia, Canada, Mexic și Statele Unite (JO L 323, 9.12.2015, p. 22).

                     (13)
                  Regulamentul delegat (UE) 2016/467 al Comisiei din 30 septembrie 2015 de modificare a Regulamentului delegat (UE) 2015/35 în ceea ce privește dispozițiile referitoare la calcularea cerințelor de capital pentru mai multe categorii de active deținute de societățile de asigurare și reasigurare (JO L 85, 1.4.2016, p. 6).

                     (14)
                  Regulamentul de punere în aplicare (UE) 2015/2011 al Comisiei din 11 noiembrie 2015 privind listele administrațiilor regionale și autorităților locale față de care sunt deținute expuneri ce trebuie tratate ca expuneri față de administrația centrală în conformitate cu Directiva 2009/138/CE (JO L 295, 12.11.2015, p. 3).

                     (15)
                  Regulamentul de punere în aplicare (UE) 2015/2016 al Comisiei din 11 noiembrie 2015 privind indicele acțiunilor pentru ajustarea simetrică a cerințelor standard de capital propriu (JO L 295, 12.11.2015, p. 18).

                     (16)
                  Regulamentul de punere în aplicare (UE) 2015/2017 al Comisiei din 11 noiembrie 2015 privind factorii ajustați de calculare a cerinței de capital pentru riscul de modificare a ratei de schimb valutar în cazul monedelor raportate la euro (JO L 295, 12.11.2015, p. 21).

                     (17)
                  Regulamentul de punere în aplicare (UE) 2015/2013 al Comisiei din 11 noiembrie 2015 privind deviațiile standard aplicabile sistemelor de egalizare a riscurilor de sănătate (JO L 295, 12.11.2015, p. 9).

                     (18)
                  Regulamentul de punere în aplicare (UE) 2015/2014 al Comisiei din 11 noiembrie 2015 privind procedurile și machetele pentru transmiterea informațiilor către supraveghetorul grupului și pentru procedura de schimb de informații între autoritățile de supraveghere (JO L 295, 12.11.2015, p. 11).

                     (19)
                  Regulamentul de punere în aplicare (UE) 2015/2012 al Comisiei din 11 noiembrie 2015 privind procedurile de luare a deciziilor de stabilire, calculare și eliminare a majorărilor de capital (JO L 295, 12.11.2015, p. 5).

                     (20)
                  Regulamentul de punere în aplicare (UE) 2015/2015 al Comisiei din 11 noiembrie 2015 privind procedurile de evaluare a evaluărilor externe ale creditului (JO L 295, 12.11.2015, p. 16).

                     (21)
                  Decizia delegată (UE) 2016/310 a Comisiei din 26 noiembrie 2015 privind echivalența regimului de solvabilitate pentru întreprinderile de asigurare și de reasigurare aflat în vigoare în Japonia (JO L 58, 4.3.2016, p. 55).

                     (22)
                  Decizia delegată (UE) 2016/309 a Comisiei din 26 noiembrie 2015 privind echivalența regimului de supraveghere pentru întreprinderile de asigurare și de reasigurare aflat în vigoare în Bermuda și de modificare a Deciziei delegate (UE) 2015/2290 a Comisiei (JO L 58, 4.3.2016, p. 50).

                     (23)
                  Regulamentul de punere în aplicare (UE) 2015/2450 al Comisiei din 2 decembrie 2015 - raportare de supraveghere: machetele pentru transmiterea informațiilor către autoritățile de supraveghere (JO L 347, 31.12.2015, p. 1).

                     (24)
                  Regulamentul de punere în aplicare (UE) 2015/2452 al Comisiei din 2 decembrie 2015 - raportul privind solvabilitatea și situația financiară (JO L 347, 31.12.2015, p. 1285).

                     (25)
                  Regulamentul de punere în aplicare (UE) 2015/2451 al Comisiei din 2 decembrie 2015 - raportare de către autoritățile de supraveghere (JO L 347, 31.12.2015, p. 1224).

                     (26)
                  Regulamentul de punere în aplicare (UE) 2016/165 al Comisiei din 5 februarie 2016 privind calcularea rezervelor tehnice și a fondurilor proprii de bază în vederea raportării cu date de referință cuprinse între 1 ianuarie și 30 martie 2016 (JO L 32, 9.2.2016, p. 31).

                     (27)
                  Regulamentul de punere în aplicare (UE) 2016/869 al Comisiei din 27 mai 2016 privind calcularea rezervelor tehnice și a fondurilor proprii de bază în vederea efectuării raportării ce vizează datele de referință cuprinse între 31 martie și 29 iunie 2016 (JO L 147, 3.6.2016, p. 1).

                     (28)
                  Regulamentul de punere în aplicare (UE) 2016/1376 al Comisiei din 8 august 2016 privind calcularea rezervelor tehnice și a fondurilor proprii de bază în vederea efectuării raportării ce vizează datele de referință cuprinse între 30 iunie și 29 septembrie 2016 (JO L 224, 18.8.2016, p. 1).

                     (29)
                  Regulamentul de punere în aplicare (UE) 2016/1630 al Comisiei din 9 septembrie 2016 privind procedurile pentru aplicarea măsurii tranzitorii pentru submodulul „risc de devalorizare a acțiunilor” (JO L 243, 10.9.2016, p. 1).

                     (30)
                  Regulamentul de punere în aplicare (UE) 2016/1800 al Comisiei din 11 octombrie 2016 privind clasificarea evaluărilor de credit ale instituțiilor externe de evaluare a creditului pe o scară obiectivă a nivelurilor de calitate a creditului (JO L 275, 12.10.2016, p. 19).

                     (31)
                  Regulamentul de punere în aplicare (UE) 2016/1868 al Comisiei din 20 octombrie 2016 de modificare și de rectificare a Regulamentului de punere în aplicare (UE) 2015/2450 privind machetele pentru transmiterea informațiilor către autoritățile de supraveghere (JO L 286, 21.10.2016, p. 35).

                     (32)
                  Regulamentul de punere în aplicare (UE) 2016/1976 al Comisiei din 10 noiembrie 2016 de stabilire a informațiilor tehnice pentru calcularea rezervelor tehnice și a fondurilor proprii de bază în vederea efectuării raportării ce vizează datele de referință cuprinse între 30 septembrie și 30 decembrie 2016 (JO L 309, 16.11.2016, p. 1).

                     (33)
                  Regulamentul de punere în aplicare (UE) 2017/309 al Comisiei din 23 februarie 2017 de stabilire a informațiilor tehnice pentru calcularea rezervelor tehnice și a fondurilor proprii de bază în vederea efectuării raportării ce vizează datele de referință cuprinse între 31 decembrie 2016 și 30 martie 2017 (JO L 53, 28.2.2017, p. 1).

                     (34)
                  Regulamentul de punere în aplicare (UE) 2017/812 al Comisiei din 15 mai 2017 de stabilire a informațiilor tehnice pentru calcularea rezervelor tehnice și a fondurilor proprii de bază în vederea efectuării raportării ce vizează datele de referință cuprinse între 31 martie și 29 iunie 2017 (JO L 126, 18.5.2017, p. 1).

                     (35)
                  Regulamentul delegat (UE) 2017/1542 al Comisiei din 8 iunie 2017 de modificare a Regulamentului delegat (UE) 2015/35 în ceea ce privește calcularea cerințelor de capital reglementat pentru anumite categorii de active deținute de societățile de asigurare și reasigurare (societăți de infrastructură) (JO L 236, 14.9.2017, p. 14).

                     (36)
                  Regulamentul de punere în aplicare (UE) 2017/1421 al Comisiei din 2 august 2017 de stabilire a informațiilor tehnice pentru calcularea rezervelor tehnice și a fondurilor proprii de bază în vederea efectuării raportării ce vizează datele de referință cuprinse între 30 iunie și 29 septembrie 2017 în conformitate cu Directiva 2009/138/CE a Parlamentului European și a Consiliului privind accesul la activitate și desfășurarea activității de asigurare și de reasigurare (JO L 204, 5.8.2017, p. 7).

                     (37)
                  Versicherungsaufsichtsgesetz, SR 961.01.

                     (38)
                  Aufsichtsverordnung, SR 961.011.


               COMISIA EUROPEANĂ
            Bruxelles, 19.2.2018
            COM(2018) 74 final
            2018/0036(NLE)
            Propunere de
            DECIZIE A CONSILIULUI
            privind încheierea Acordului de cooperare științifică și tehnologică dintre Uniunea Europeană și Regatul Maroc de stabilire a termenelor și condițiilor privind participarea Marocului la Parteneriatul în domeniul cercetării și inovării în zona mediteraneeană (PRIMA)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  La 30 mai 2017, Consiliul a autorizat Comisia să deschidă negocieri, în numele Uniunii, cu Regatul Maroc (denumit în continuare „Maroc”) în ceea ce privește un acord internațional între Uniune și Maroc de stabilire a termenelor și condițiilor privind participarea Marocului la Parteneriatul în domeniul cercetării și inovării în zona mediteraneeană (denumit în continuare „PRIMA”).

                  Potrivit dispozițiilor deciziei de autorizare a Consiliului, negocierile au putut începe doar după adoptarea unei decizii a Parlamentului European și a Consiliului privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre.

                  Negocierile au demarat la 26 iunie 2017 și s-au încheiat cu succes la 22 ianuarie 2018, dată la care negociatorii-șefi ai viitoarelor părți au parafat textul proiectului de acord. Proiectul de acord anexat la prezenta propunere este în conformitate cu directivele de negociere emise de Consiliu. Acesta prevede în special că termenele și condițiile privind participarea Marocului la PRIMA sunt cele stabilite în Decizia (UE) 2017/1324
                     1
                  , făcând trimitere directă la actul legislativ al Uniunii.

                  Pentru a asigura protecția intereselor financiare ale Uniunii, în special în ceea ce privește competențele Comisiei, ale Oficiului European de Luptă Antifraudă, ale Curții de Conturi și ale structurii de implementare a PRIMA (PRIMA-IS) de a efectua audituri și investigații în conformitate cu legislația aplicabilă a Uniunii, acordul face referire în mod specific la dispozițiile relevante din Decizia (UE) 2017/1324 și obligă părțile să furnizeze toată asistența necesară pentru a asigura punerea în aplicare a acestora. În plus, viitorul acord prevede că părțile vor conveni asupra modalităților detaliate de asistență, astfel de modalități fiind esențiale pentru cooperarea lor în temeiul prezentului acord.

               •Coerența cu dispozițiile existente în domeniul de politică

                  Așa cum a fost prezentat și în raportul de evaluare a impactului pentru PRIMA
                     2
                  , deschiderea PRIMA la participarea unor țări terțe, cum este Marocul, este în concordanță cu obiectivele de cooperare internațională în domeniul cercetării și inovării, subliniate în Comunicarea Comisiei din 2012 intitulată „Consolidarea și concentrarea cooperării internaționale a UE în domeniul cercetării și al inovării: O abordare strategică”
                     3
                   și în Programul-cadru Orizont 2020, care promovează cooperarea cu țări terțe în domeniul științei, tehnologiei și inovării, pentru a aborda provocările societale globale și a sprijini politicile externe ale Uniunii. Prezentul acord este, de asemenea, compatibil cu Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte
                     4
                  , care prevede o cooperare științifică, tehnică și tehnologică între Uniune și Maroc, precum și cu Acordul de cooperare științifică și tehnologică între Comunitatea Europeană și Regatul Marocului
                     5
                  , care încurajează activitățile științifice și tehnologice de cooperare între părți în domeniile de interes comun.

               •Coerența cu alte politici ale Uniunii

                  Punerea în aplicare a PRIMA în strânsă cooperare cu țări terțe precum Maroc este în concordanță și cu alte politici ale Uniunii și relevantă pentru ele, cum ar fi politica privind migrația, politica de dezvoltare și politica de vecinătate.

               2.ELEMENTELE JURIDICE ALE PROPUNERII

                  Propunerea de decizie a Consiliului se bazează pe articolul 186 și pe articolul 218 alineatul (6) litera (a) punctul (v) din Tratatul privind funcționarea Uniunii Europene.

               Având în vedere cele de mai sus, Comisia propune Consiliului să încheie acordul în numele Uniunii.

               2018/0036 (NLE)

               Propunere de

               DECIZIE A CONSILIULUI

               privind încheierea Acordului de cooperare științifică și tehnologică dintre Uniunea Europeană și Regatul Maroc de stabilire a termenelor și condițiilor privind participarea Marocului la Parteneriatul în domeniul cercetării și inovării în zona mediteraneeană (PRIMA)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 186 coroborat cu articolul 218 alineatul (6) litera (a) punctul (v),

               având în vedere propunerea Comisiei Europene,

               având în vedere avizul Parlamentului European,

               întrucât:

               (1)Decizia (UE) 2017/1324 a Parlamentului European și a Consiliului
                  6
                prevede participarea Uniunii la Parteneriatul în domeniul cercetării și inovării în zona mediteraneeană (denumit în continuare „PRIMA”) derulat în comun de mai multe state membre.

               (2)Regatul Maroc (denumit în continuare „Maroc”) și-a exprimat dorința de a se alătura PRIMA în calitate de stat participant și de a fi pe picior de egalitate cu statele membre și cu țările terțe asociate cu Orizont 2020 care participă la PRIMA.

               (3)În conformitate cu articolul 1 alineatul (2) din Decizia (UE) 2017/1324, Marocul urmează să devină un stat participant la PRIMA sub rezerva încheierii unui acord internațional de cooperare științifică și tehnologică cu Uniunea, care să stabilească termenele și condițiile privind participarea Marocului la PRIMA.

               (4)În conformitate cu Decizia <XXX> a Consiliului
                  7
               , Acordul de cooperare științifică și tehnologică dintre Uniunea Europeană și Regatul Maroc de stabilire a termenelor și condițiilor privind participarea Regatului Maroc la Parteneriatul în domeniul cercetării și inovării în zona mediteraneeană (PRIMA) a fost semnat în numele Uniunii la XX, 20XX, sub rezerva încheierii sale la o dată ulterioară.

               (5)Acordul ar trebui aprobat în numele Uniunii,

               ADOPTĂ PREZENTA DECIZIE:

               Articolul 1

               Acordul de cooperare științifică și tehnologică dintre Uniunea Europeană și Regatul Maroc de stabilire a termenelor și condițiilor privind participarea Regatului Maroc la Parteneriatul în domeniul cercetării și inovării în zona mediteraneeană (PRIMA) este aprobat în numele Uniunii.

               Textul acordului este atașat la prezenta decizie.

               Articolul 2

               Președintele Consiliului desemnează persoana sau persoanele împuternicite să procedeze, în numele Uniunii, la notificarea prevăzută la articolul 5 alineatul (2) din acord, prin care se exprimă consimțământul Uniunii de a-și asuma obligații în temeiul acordului.

               Articolul 3

               Prezenta decizie intră în vigoare la [data adoptării].

               Adoptată la Bruxelles,

                     Pentru Consiliu

                     Președintele

                     (1)

                        Decizia (UE) 2017/1324 a Parlamentului European și a Consiliului din 4 iulie 2017 privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre (JO L 185, 18.7.2017, p. 1).

                     (2)

                        SWD(2016)332 final, 18.10.2016.

                     (3)

                        COM(2012) 497 final.

                     (4)

                        JO L 70, 18.3.2000, p. 2.

                     (5)

                        JO L 37, 10.2.2004, p. 9.

                     (6)

                        Decizia (UE) 2017/1324 a Parlamentului European și a Consiliului din 4 iulie 2017 privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre (JO L 185, 18.7.2017, p. 1).

    ---documentbreak---

               COMISIA EUROPEANĂ
            Bruxelles,19.2.2018
            COM(2018) 74 final
            ANEXĂ
            la
            Propunerea de DECIZIE A CONSILIULUI
            privind încheierea Acordului de cooperare științifică și tehnologică dintre Uniunea Europeană și Regatul Maroc de stabilire a termenelor și condițiilor privind participarea Marocului la Parteneriatul în domeniul cercetării și inovării în zona mediteraneeană (PRIMA)

               ANEXĂ

               Acord de cooperare științifică și tehnologică între Uniunea Europeană și Regatul Maroc de stabilire a termenelor și condițiilor privind participarea Regatului Maroc la Parteneriatul în domeniul cercetării și inovării în zona mediteraneeană (PRIMA)

               Uniunea Europeană (denumită în continuare „Uniunea”),

               pe de o parte,

               și

               Regatul Maroc (denumit în continuare „Maroc”),

               pe de altă parte,

               (denumite în continuare „părțile”)

               întrucât Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte, care a intrat în vigoare la 1 martie 2000, prevede cooperarea științifică, tehnică și tehnologică;

               întrucât Acordul de cooperare științifică și tehnologică dintre Comunitatea Europeană și Regatul Maroc, care a intrat în vigoare la 14 martie 2015, stabilește un cadru oficial de cooperare a părților în domeniul cercetării științifice și tehnologice;

               întrucât procesul care a dus la PRIMA a început cu Conferința euro-mediteraneană privind știința, tehnologia și inovarea, organizată la Barcelona în 2012, unde participanții au convenit să lanseze un parteneriat reînnoit în domeniul cercetării și inovării, bazat pe principiile responsabilității comune, interesului reciproc și beneficiilor partajate;

               întrucât Marocul a avut și are un rol activ în cadrul acestui proces și, prin scrisoarea din 26 septembrie 2014, și-a exprimat oficial angajamentul financiar în ceea ce privește PRIMA;

               întrucât, în decembrie 2014, propunerea privind „programul comun PRIMA” a fost prezentată Comisiei Europene de către o serie de state membre ale UE și de țări din afara UE, printre care se număra și Marocul;

               întrucât Decizia (UE) 2017/1324 a Parlamentului European și a Consiliului privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre reglementează termenele și condițiile privind participarea statelor membre ale UE și a țărilor asociate la Orizont 2020, care sunt state participante la inițiativă, în special obligațiile lor financiare și participarea în structurile de conducere ale inițiativei;

               întrucât, în conformitate cu dispozițiile Deciziei (UE) 2017/1324, Marocul urmează să devină un stat participant la PRIMA sub rezerva încheierii unui acord internațional de cooperare științifică și tehnologică cu Uniunea care să stabilească termenele și condițiile privind participarea Marocului la PRIMA;

               întrucât Marocul și-a exprimat dorința de a se alătura PRIMA în calitate de stat participant și pe picior de egalitate cu statele membre ale UE și cu țările asociate la Orizont 2020 care participă la PRIMA;

               întrucât este necesar un acord internațional între Uniune și Maroc pentru a reglementa drepturile și obligațiile Marocului în calitate de stat participant la PRIMA,

               CONVIN DUPĂ CUM URMEAZĂ:

               Articolul 1

               Obiectivul

               Obiectivul prezentului acord este de a stabili termenele și condițiile privind participarea Marocului la Parteneriatul în domeniul cercetării și inovării în zona mediteraneeană (PRIMA).

               Articolul 2

               Termenele și condițiile privind participarea Marocului la PRIMA

               Termenele și condițiile privind participarea Marocului la PRIMA sunt cele stabilite în Decizia (UE) 2017/1324 a Parlamentului European și a Consiliului privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre. Părțile trebuie să respecte obligațiile stabilite prin decizia respectivă și să ia măsurile corespunzătoare, în special furnizând asistența necesară pentru a asigura aplicarea articolului 10 alineatul (2) și a articolului 11 alineatele (3) și (4). Modalitățile detaliate de asistență sunt convenite între părți, ele fiind esențiale pentru cooperarea părților în temeiul prezentului acord.

               Articolul 3

               Aplicare teritorială

               Aplicarea teritorială a prezentului acord este cea stabilită în Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte.

               Articolul 4

               Semnarea și aplicarea provizorie

               Prezentul acord se aplică cu titlu provizoriu de la data semnării sale.

               Articolul 5

               Intrare în vigoare și durată

               (1) Prezentul acord este aprobat de către părți în conformitate cu procedurile specifice acestora.

               (2) Prezentul acord intră în vigoare la data la care ambele părți și-au notificat reciproc, prin canale diplomatice, îndeplinirea procedurilor menționate la alineatul (1).

               (3) Prezentul acord rămâne în vigoare atât timp cât Decizia (UE) 2017/1324 este în vigoare, cu excepția cazului în care este denunțat de una dintre părți, în conformitate cu articolul 6.

               Articolul 6

               Denunțare

               (1) Oricare dintre părți poate denunța prezentul acord în orice moment printr-o notificare scrisă adresată celeilalte părți cu privire la intenția sa de a denunța prezentul acord.

               Denunțarea produce efecte la șase luni de la data la care notificarea scrisă este primită de către destinatar.

               (2) Proiectele și activitățile aflate în curs de desfășurare în momentul denunțării prezentului acord continuă până la finalizare, în condițiile prevăzute în prezentul acord.

               (3) Părțile soluționează de comun acord orice alte consecințe ale denunțării.

               Articolul 7

               Soluționarea litigiilor

               Procedura de soluționare a litigiilor prevăzută la articolul 86 din Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte se aplică în cazul tuturor litigiilor legate de aplicarea sau interpretarea prezentului acord.

               ****

               Prezentul acord este redactat în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă, suedeză și arabă, aceste texte fiind deopotrivă autentice.


               COMISIA EUROPEANĂ
            Bruxelles, 17.9.2018
            COM(2018) 642 final
            2018/0333(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Comitetului european pentru elaborarea de standarde privind navigația interioară și al Comisiei Centrale pentru Navigația pe Rin în legătură cu adoptarea de standarde privind calificările profesionale în domeniul navigației interioare

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care urmează să fie adoptată în numele Uniunii în cadrul reuniunii Comitetului european pentru elaborarea de standarde privind navigația interioară (CESNI) din 8 noiembrie 2018 și în cadrul unei reuniuni în sesiune plenară a Comisiei Centrale pentru Navigația pe Rin (CCNR), în legătură cu adoptarea preconizată a standardelor europene privind calificările profesionale în domeniul navigației interioare.

               2.Contextul propunerii

               2.1.Convenția revizuită privind navigația pe Rin

               Convenția revizuită privind navigația pe Rin din 17 octombrie 1868 definește cadrul juridic care reglementează utilizarea Rinului drept cale navigabilă interioară și stabilește atribuțiile Comisiei Centrale pentru Navigația pe Rin (CCNR). Versiunea actualmente aplicabilă a convenției a fost rezultatul

                  Convenției din 20 noiembrie 1963

               , care a intrat în vigoare la 14 aprilie 1967.

               Patru state membre (Belgia, Franța, Germania și Țările de Jos) și Elveția sunt, în prezent, părți la Convenția revizuită privind navigația pe Rin.

               2.2.CCNR și CESNI

               CCNR este o organizație internațională a cărei misiune este de a pune în aplicare inițiative menite să garanteze libertatea de navigație pe Rin și să promoveze navigația pe Rin. Reuniunile plenare se organizează de două ori pe an și reunesc reprezentanți ai statelor membre ale CCNR. Reuniunea plenară este organismul decizional al CCNR, ea oferind cadrul pentru adoptarea rezoluțiilor Comisiei Centrale. Fiecare stat dispune de un vot, iar deciziile sunt luate în unanimitate. Aceste rezoluții sunt obligatorii din punct de vedere juridic. UE nu se numără printre membrii CCNR.

               În 2015, CCNR a adoptat o rezoluție privind crearea unui comitet european pentru elaborarea de standarde comune în domeniul navigației interioare (Comité européen pour l'élaboration de standards dans le domaine de la navigation intérieure, CESNI). Misiunea acestuia include adoptarea de standarde tehnice în diverse domenii, în special în ceea ce privește navele, tehnologia informației și echipajul, interpretarea uniformă a acestor standarde și a procedurilor corespunzătoare, precum și deliberări privind siguranța navigației, protecția mediului sau alte domenii legate de navigație.

               CESNI este alcătuit din experți reprezentând statele membre ale CCNR și ale UE care au drepturi de vot bazate pe principiul „un stat, un vot”. UE nu este membră a CESNI. Cu toate acestea, ea poate participa la activitatea CESNI alături de alte organizații internaționale a căror misiune acoperă domeniile vizate de CESNI, fără a avea drept de vot.

               2.3.Actul avut în vedere de CESNI și de CCNR

               În cadrul reuniunii sale din 8 noiembrie 2018, CESNI urmează să adopte standarde privind calificările profesionale în domeniul navigației interioare („actul avut în vedere”).

               Aceste prime standarde CESNI privind calificările profesionale în domeniul navigației interioare includ următoarele standarde:

               ·standarde privind competențele [cesni(18)_30, cesni(18)_31, cesni(18)_32, cesni(18)_33, cesni(18)_34, cesni(18)_35];

               ·standarde privind probele practice [cesni(18)_36, cesni(18)_37, cesni(18)_38, cesni(18)_39, cesni(18)_40];

               ·standarde privind aptitudinea din punct de vedere medical [cesni(18)_29];

               ·standarde privind omologarea simulatoarelor [cesni(18)_41, cesni(18)_42].

               În cadrul reuniunii sale din 10 aprilie 2018, CESNI a hotărât în unanimitate să programeze adoptarea primelor standarde CESNI privind calificările profesionale în cadrul reuniunii din 8 noiembrie 2018. Înaintea acestei reuniuni din noiembrie 2018, se preconizează că proiectele de standarde vor suferi numai modificări formale și minore, inclusiv eventuala consolidare a documentelor și a trimiterilor la acestea. Standardele vor fi publicate prin intermediul unui site web dedicat (cesni.eu). Toate statele membre ale UE dispun de un acces (protejat) la proiectele de standarde sus-menționate.

               Standardele CESNI urmează să fie încorporate în legislația UE în conformitate cu Directiva (UE) 2017/2397 a Parlamentului European și a Consiliului din 12 decembrie 2017 privind recunoașterea calificărilor profesionale în domeniul navigației interioare și de abrogare a Directivelor 91/672/CEE și 96/50/CE ale Consiliului
                  1
               .

               Regulamentele privind personalul navigant de pe Rin vor face trimitere și la standardele stabilite de CESNI începând de la 17 ianuarie 2022 [termenul-limită de transpunere a Directivei (UE) 2017/2397], întrucât regimul normativ al CCNR pentru calificările profesionale reglementat de Directiva (UE) 2017/2397 trebuie să fie pe deplin aliniat începând de la 17 ianuarie 2022 pentru a asigura recunoașterea certificatelor pentru Rin pe toate căile navigabile interioare ale UE.

               3.Poziția care urmează să fie adoptată în numele Uniunii

               Decizia de stabilire a poziției Uniunii este necesară pentru a se asigura luarea în considerare în mod corespunzător a intereselor UE cu ocazia adoptării deciziilor de instituire a standardelor privind calificările profesionale în domeniul navigației interioare.

               În cadrul programului de lucru al CESNI pentru 2016-2018, experții CESNI (grupul de lucru CESNI/QP) au pregătit standardele privind calificările profesionale. Activitatea a demarat pe baza propunerii Comisiei din 18 februarie 2016
                  2
                și a fost finalizată pe baza Directivei (UE) 2017/2397.

               Pregătirea standardelor privind calificările profesionale a făcut obiectul unor pregătiri intense la nivelul experților CESNI (grupul de lucru CESNI/QP). În acest sens, a fost consultată o gamă largă de experți, atât din sectorul public, cât și din sectorul privat. În cursul elaborării standardului, la nivelul CESNI au fost organizate următoarele reuniuni tehnice:

               ·reuniuni la nivel de experți în cadrul CESNI (26-28.1.2016; 22-24.6.2016; 5-9.9.2016; 16-17.11.2016; 31.1-2.2.2017; 10-12.5.2017; 12-13.6.2017; 6.7.2017; 5-7.9.2017; 12-13.9.2017; 15-16.11.2017; 30.1-1.2.2018);

               ·reuniunea comitetului (10.4.2018).

               Aceste reuniuni au permis ajungerea la un acord la nivel de experți în legătură cu standardele europene privind calificările profesionale în domeniul navigației interioare.

               Grupul de experți al Comisiei privind aspectele sociale din domeniul navigației interioare a fost informat în mod regulat cu privire la progresele înregistrate în activitatea CESNI, în cadrul reuniunilor sale din 7 septembrie 2017 și din 1 februarie 2018.

               4.Temeiul juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Articolul 218 alineatul (9) din TFUE se aplică indiferent dacă Uniunea este sau nu membră a organismului în cauză sau parte la acord
                  3
               .

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. El include totodată și instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  4
               .

               4.1.2.Aplicarea la cazul în speță

               CCNR este un organism instituit printr-un acord, și anume prin Convenția revizuită privind navigația pe Rin. CESNI este un organism creat de CCNR.

               Actele pe care CESNI și CCNR sunt invitate să le adopte constituie acte cu efecte juridice. Actele avute în vedere au vocația de a influența în mod decisiv conținutul legislației UE, mai exact al Directivei (UE) 2017/2397 a Parlamentului European și a Consiliului din 12 decembrie 2017 privind recunoașterea calificărilor profesionale în domeniul navigației interioare și de abrogare a Directivelor 91/672/CEE și 96/50/CE ale Consiliului.

               Aceasta deoarece Comisia trebuie să adopte actele delegate menționate la articolul 17 alineatele (1) și (4) (referitor la standardele de competență și la standardele privind probele practice), la articolul 21 alineatul (2) (referitor la standardele privind omologarea simulatoarelor) și la articolul 23 alineatul (6) (referitor la standardele privind aptitudinea din punct de vedere medical) până la 17 ianuarie 2020.

               Considerentul 40 din Directiva (UE) 2017/2397 explică faptul că armonizarea legislației referitoare la calificările profesionale în domeniul navigației interioare din Europa este facilitată prin elaborarea de standarde CESNI. În acest context, articolul 32 din directivă stipulează că aceste acte delegate trebuie să facă trimitere la standardele stabilite de CESNI cu condiția ca:

               (a)
                     respectivele standarde să fie disponibile și actualizate;

               (b)
                     respectivele standarde să îndeplinească toate cerințele aplicabile stabilite în anexele la directivă;

               (c)
                     interesele Uniunii să nu fie compromise de modificările din procesul decizional al CESNI.

               Comisia include textul integral al respectivelor standarde în actele delegate și face trimiterea aferentă.

               Anexa II la directivă stabilește cerințele esențiale privind competențele, iar anexa III stabilește cerințele esențiale privind aptitudinea din punct de vedere medical.

               Actele avute în vedere nu completează și nu modifică cadrul instituțional al acordului.

               Prin urmare, temeiul juridic procedural al propunerii de decizie este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în speță

               Obiectivul principal și conținutul actelor avute în vedere se referă la politica comună în domeniul transporturilor.

               Prin urmare, temeiul juridic material al deciziei propuse este articolul 91 alineatul (1).

               4.3.Concluzie

               Temeiul juridic al deciziei propuse ar trebui să fie articolul 91 alineatul (1), coroborat cu articolul 218 alineatul (9) din TFUE.

               2018/0333 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Comitetului european pentru elaborarea de standarde privind navigația interioară și al Comisiei Centrale pentru Navigația pe Rin în legătură cu adoptarea de standarde privind calificările profesionale în domeniul navigației interioare

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 91 alineatul (1) coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Convenția revizuită privind navigația pe Rin („acordul”) a intrat în vigoare la 14 aprilie 1967.

               (2)În temeiul articolului 46 din acord, Comisia Centrală pentru Navigația pe Rin („CCNR”) poate adopta rezoluții, care sunt obligatorii pentru membrii săi.

               (3)Comitetul european pentru elaborarea de standarde privind navigația interioară („CESNI”) a fost creat la 3 iunie 2015 în cadrul CCNR, cu scopul de a elabora standarde tehnice pentru căile navigabile interioare în diverse domenii, în special în ceea ce privește navele, tehnologia informației și echipajul.

               (4)În cadrul reuniunii sale din 8 noiembrie 2018, CESNI urmează să adopte standarde privind calificările profesionale în domeniul navigației interioare. O sesiune plenară a CCNR ar trebui, de asemenea, să adopte rezoluția care va încorpora aceste standarde în Regulamentele privind personalul navigant de pe Rin.

               (5)Este oportun să se stabilească poziția care urmează să fie adoptată în numele Uniunii în cadrul CESNI și al CCNR, întrucât standardele privind calificările profesionale vor influența în mod decisiv conținutul legislației Uniunii, și anume al Directivei (UE) 2017/2397 a Parlamentului European și a Consiliului
                  5
               , și vor avea efecte juridice în virtutea normelor care reglementează CCNR atunci când ea va adopta aceste standarde.

               (6)Pentru a facilita mobilitatea, pentru a garanta siguranța navigației și pentru a asigura protecția vieților omenești și a mediului, este important ca cerințele tehnice aplicabile membrilor echipajului să fie cât mai armonizate cu putință la nivelul diverselor regimuri juridice din Europa. În particular, statele membre care sunt totodată membre ale CCNR ar trebui să fie autorizate să sprijine deciziile de armonizare a normelor CCNR cu normele aplicate în Uniune.

               (7)Standardele elaborate de CESNI în ceea ce privește calificările profesionale asigură standardele europene armonizate minime necesare pentru a facilita mobilitatea, pentru a garanta siguranța navigației și pentru a asigura protecția vieților omenești și a mediului. Printre acestea se numără standarde privind competențele, standarde privind probele practice, standarde privind aptitudinea din punct de vedere medical și standarde privind omologarea simulatoarelor.

               (8)Articolul 32 din Directiva (UE) 2017/2397, cu efect de la 18 ianuarie 2022, se referă în mod direct la standardele privind calificările profesionale ca fiind cele stabilite de CESNI. Comisia este împuternicită să includă textul integral al acestor standarde în acte delegate, să facă sau să actualizeze trimiterile relevante și să stabilească data aplicării.

               (9)Poziția Uniunii urmează să fie exprimată de statele membre ale Uniunii care sunt membre ale CESNI și CCNR, acționând împreună,

               ADOPTĂ PREZENTA DECIZIE:

               Articolul 1

               1.Poziția care urmează să fie adoptată în numele Uniunii în cadrul reuniunii Comitetului european pentru elaborarea de standarde privind navigația interioară (CESNI) din 8 noiembrie 2018 este de a aproba adoptarea standardelor europene privind calificările profesionale în domeniul navigației interioare [de la cesni (18)_29 până la cesni (18)_42].

               2.Poziția care urmează să fie adoptată în numele Uniunii în cadrul reuniunii în sesiune plenară a Comisiei Centrale pentru Navigația pe Rin (CCNR) – cu ocazia căreia se va lua o decizie referitoare la standardele europene privind calificările profesionale în domeniul navigației interioare [de la cesni (18)_29 până la cesni (18)_42] – este de a sprijini toate propunerile de aliniere a cerințelor Regulamentelor privind personalul navigant de pe Rin cu cerințele standardelor europene privind calificările profesionale în domeniul navigației interioare.

               Articolul 2

               1.Poziția menționată la articolul 1 alineatul (1) este exprimată de statele membre ale Uniunii care sunt membre ale CESNI, acționând împreună.

               2.Poziția menționată la articolul 1 alineatul (2) este exprimată de statele membre ale Uniunii care sunt membre ale CCNR, acționând împreună.

               Articolul 3

               1.Se poate conveni asupra unor modificări tehnice minore ale pozițiilor menționate la articolul 1 fără a mai fi necesară o nouă decizie a Consiliului.

               Articolul 4

               Prezenta decizie se adresează statelor membre.

               Adoptată la Bruxelles,

                     Pentru Consiliu

                     Președintele

                     (1)

                        Directiva (UE) 2017/2397 a Parlamentului European și a Consiliului din 12 decembrie 2017 privind recunoașterea calificărilor profesionale în domeniul navigației interioare și de abrogare a Directivelor 91/672/CEE și 96/50/CE ale Consiliului (JO L 345, 27.12.2017, p. 53).

                     (2)

                        COM(2016) 82 final.

                     (3)

                        Hotărârea Curții de Justiție din 7 octombrie 2014, Germania/Consiliul, Cauza C-399/12, ECLI:EU:C:2014:2258, punctul 64.

                     (4)

                        Hotărârea Curții de Justiție din 7 octombrie 2014, Germania/Consiliul, C-399/12, ECLI:EU:C:2014:2258, punctele 61-64.

                     (5)

                        Directiva (UE) 2017/2397 a Parlamentului European și a Consiliului din 12 decembrie 2017 privind recunoașterea calificărilor profesionale în domeniul navigației interioare și de abrogare a Directivelor 91/672/CEE și 96/50/CE ale Consiliului (JO L 345, 27.12.2017, p. 53).